"Teadsime, mis ees ootab - pikk rattamatk tagasi algusesse. Erilisi illusioone punktide võtmise kohalt ei teinud. Kuni kanuu algusest olime liikunud Monsa ja Urmasega samas tempos. Nüüd ratta alguses läksid meie teed lahku, sest nemad valisid teise teevaliku, kuigi läksime võtma sama punkti. Kuivad arvud näitavad, et meie jõudsime sinna koguni 16 minutit varem! Punkt ise oli väga lahe. Keset tiiki kahe palgi vahele oli pandud rippuma punkt. Sinna jõudmiseks pidi harrastama palgil turnimist. Mis  värskest peast on käkitegu, siis pärast 9 tundi rajal olekut on väljakutsuv ülesanne. Jalad juba natuke tudisesid.